A legritkább gyémánt - AranyDiszkont Webáruház
A legritkább gyémánt
2016.11.04 11:34
Bemutatták a világ egyik legritkább gyémántját
A The Argyle Violet nevű drágakövet 2015-ben találták, nyers formájában még 9,17 karátos volt, azóta 2,83 karátosra csiszolták, formája ovális. Kedden mutatta be a Rio Tonto bányatársaság.
A nyugat-ausztráliai Argyle bányából származik a szintén nagyon ritka rózsaszín gyémántok 90 százaléka, a lila azonban még náluk is ritkább: az elmúlt három évtizedben csak 12 karátnyi olyan csiszolt lila gyémántot bocsátottak árverésre, amelyet a híres nyugat-ausztráliai bányában találtak.
A lila gyémántoknak egyébiránt az Argyle bánya az egyedüli ismert lelőhelye.
A lila gyémántot is bemutatják majd rózsaszín társaival együtt a bányában talált legértékesebb gyémántok hagyományos kiállításain. Júniustól privát érdeklődők is megtekinthetik Koppenhágában, Hongkongban és New Yorkban.
Értékét szakértők 2,5-5 millió dollárra (674,8 millió-1,35 milliárd forintra) becsülik.
http://hvg.hu/elet/20160503_bemutattak_a_vilag_egyik_legritkabb_gyemantjat